Cornelius de Jong was 'n admiraal in diens van die Nederlandse Republiek, wat oor die jare 17921795, letterlik die laaste jare van die ou VOCsbewind, by twee geleenthede ampshalwe meerdere maande aan die Kaap deurgebring het. Die ervaring is vasgelê in sy tweedelige Rei%en naar de Kaap de Goede Hoop, Ierland en Noorwegen, in de jaren 1791 tot 1797 (18021803), 'n boek wat verdien om herdruk of gedigitaliseer te word. Vroeg in 1795 is hy hier getroud met 'n dogter van J.J. Lesueur, lid van die Politieke Raad wat die Kaap agt maande later aan 'n Britse besettingsmag sou oorhandig, en mettertyd het hy na Nederland teruggekeer met sy vrou en hul dogtertjie, Jeannette, wat nog aan die Kaap gebore is.
Jeannette de Jong is in 1815 getroud met J.A. Truter, 'n seun van die destydse hoofregter van die Kaap (die latere Sir John), wat in Nederland studeer het, en die 218 briewe in die boek wat hiermee bekendgestel word, is hoofsaaklik dié wat De Jong aan die egpaar geskryf het ná hul terugkeer na die Kaap. Die korrespondensie is in 1828 beëindig, ná Truter se vroeë dood en die weduwee se terugkeer na Nederland met hul kinders, wat hul verdere lewens daar deurgebring het.